
«ԺԱՄԱՆԱԿԱՎՈՐ ՊԱՀՊԱՆՈՒԹՅԱՆ ՀԱՆՁՆՎԱԾ ԵՎ «ՄԱՔՍԱՅԻՆ ՊԱՀԵՍՏ» ՄԱՔՍԱՅԻՆ ԸՆԹԱՑԱԿԱՐԳՈՎ ՁԵՎԱԿԵՐՊՎԱԾ ԷԼԵԿՏՐՈՆԱՅԻՆ ԱՌԵՎՏՐԻ ԱՊՐԱՆՔՆԵՐԻ ԱՌԱՆՁՆԱՑՎԱԾ ՀԱՇՎԱՌՄԱՆ ՎԵՐԱԲԵՐՅԱԼ ՀԱՇՎԵՏՎՈՒԹՅԱՆ ՁԵՎԸ, ՀԱՇՎԵՏՎՈՒԹՅԱՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ԵԿԱՄՈՒՏՆԵՐԻ ԿՈՄԻՏԵԻՆ ՆԵՐԿԱՅԱՑՄԱՆ ԿԱՐԳԸ, ԺԱՄԿԵՏԸ ԵՎ ՊԱՐԲԵՐԱԿԱՆՈՒԹՅՈՒՆԸ ՍԱՀՄԱՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՇԱՀԱԳՐԳԻՌ ՄԱՐՄԻՆՆԵՐԻ ՆԵՐԿԱՅԱՑՐԱԾ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ ՄԱՍԻՆ

	Ի պատասխան Ձեր 14.05.2026թ. թիվ 01/3-2/29590-2026 գրության՝ Հայաստանի Հանրապետության կառավարության «Էլեկտրոնային առևտրի ապրանքների առանձնացված հաշվառման վերաբերյալ հաշվետվության ձևը, հաշվետվության` Հայաստանի Հանրապետության պետական եկամուտների կոմիտեին ներկայացման կարգը, ժամկետը և պարբերականությունը սահմանելու մասին» որոշման նախագծի (այսուհետ՝ Նախագիծ) վերաբերյալ տեղեկացնում եմ հետևյալը.
 1. Նախագծի նախաբանում որպես լիազորող նորմ վկայակոչված է «Մաքսային կարգավորման մասին» օրենքի (այսուհետ՝ նաև Օրենք) 287.2-րդ հոդվածի 4-րդ մասը: Մինչդեռ, հիշյալ հոդվածը բացակայում է Օրենքի ինկորպորացված տեքստից։ Այս կապակցությամբ հարկ է նկատել Սահմանադրության 6-րդ հոդվածով ամրագրված պահանջը, համաձայն որի՝ պետական և տեղական ինքնակառավարման մարմիններն ու պաշտոնատար անձինք իրավասու են կատարելու միայն այնպիսի գործողություններ, որոնց համար լիազորված են Սահմանադրությամբ կամ օրենքներով: Սահմանադրության և օրենքների հիման վրա և դրանց իրականացումն ապահովելու նպատակով հիշյալ նախատեսված մարմինները կարող են օրենքով լիազորվել ընդունելու ենթաօրենսդրական նորմատիվ իրավական ակտեր: Լիազորող նորմերը պետք է համապատասխանեն իրավական որոշակիության սկզբունքին:
Տվյալ պարագայում Նախագծի ընդունման հիմք հանդիսացող լիազորող նորմը նախատեսված է 2026 թվականի մարտի 4-ի «Մաքսային կարգավորման մասին» օրենքում լրացումներ և փոփոխություններ կատարելու մասին» ՀՕ-84-Ն օրենքի (այսուհետ՝ ՀՕ-84-Ն Օրենք) 19-րդ հոդվածով, որով Օրենքը լրացվում է 56.1-ին գլխով՝ ներառյալ 287.2-րդ հոդվածը: Սակայն նշված փոփոխությունները դեռևս չեն ներառվել Օրենքի ինկորպորացված տեքստում, այսինքն՝ համապատասխան նորմը փաստացի չի մտել կիրառության փուլ և, հետևաբար, չի կարող վկայակոչվել որպես գործող լիազորող նորմ։
Ելնելով վերոգրյալից՝ առաջարկում եմ Նախագծի նախաբանում ««Մաքսային կարգավորման մասին»» բառերը փոխարինել ««Մաքսային կարգավորման մասին» օրենքում լրացումներ և փոփոխություններ կատարելու մասին»» բառերով: 
2. Նախագծի 2-րդ կետով նախատեսվում է, որ Նախագիծն ուժի մեջ է մտնելու ՀՕ-84-Ն Օրենքի ուժի մեջ մտնելու օրվանից։ Այս առումով հարկ է նշել, որ իրավական որոշակիության սկզբունքից բխում է, որ նորմատիվ իրավական ակտերի ուժի մեջ մտնելու ժամկետները պետք է լինեն հստակ և կանխատեսելի։ Տվյալ դեպքում ուժի մեջ մտնելու պահը պայմանավորված է այլ իրավական ակտի ուժի մեջ մտնելու հանգամանքով, ինչը կարող է առաջացնել կիրառական անորոշություններ, հատկապես այն պարագայում, երբ համապատասխան օրենքի ուժի մեջ մտնելու կոնկրետ ամսաթիվը կարող է փոփոխվել կամ կախված լինել լրացուցիչ պայմաններից։ Տվյալ պարագայում լրացուցիչ պայման կարող է հանդիսանալ 2023 թվականի դեկտեմբերի 25-ի ««Եվրասիական տնտեսական միության մաքսային օրենսգրքի մասին» 2017 թվականի ապրիլի 11-ի պայմանագրում փոփոխություններ կատարելու մասին» արձանագրության ուժի մեջ մտնելը:
Բացի այդ, անհրաժեշտ է ապահովել, որ Նախագիծն ուժի մեջ մտնի այնպիսի ժամանակահատվածում, որը բավարար կլինի դրա կիրարկման համար անհրաժեշտ կազմակերպական և տեխնիկական միջոցառումների (այդ թվում՝ տեղեկատվական համակարգերի ներդրման, օպերատորների ինտեգրման, փորձարկման փուլերի) իրականացման համար։
Վերոգրյալով պայմանավորված՝ առաջարկում եմ սահմանել Նախագծի ուժի մեջ մտնելու կոնկրետ ժամկետ կամ նախատեսել անցումային դրույթներ, որոնք կապահովեն դրա փուլային կիրառումը։
Առաջարկվող մոտեցումը կնպաստի իրավական որոշակիության ապահովմանը և կբացառի գործնականում առաջացող հնարավոր դժվարությունները։
3. Նախագծի 1-ին կետի 2-րդ ենթակետով հաստատվող հավելվածով (այսուհետ՝ Հավելված 2)  կարգավորվում են էլեկտրոնային առևտրի օպերատորների (այսուհետ՝ Օպերատոր) կողմից ՀՀ պետական եկամուտների կոմիտե (այսուհետ՝ Կոմիտե) էլեկտրոնային առևտրի ապրանքների առանձնացված հաշվառման վերաբերյալ հաշվետվությունների (այսուհետ՝ Հաշվետվություն) ներկայացման հետ կապված հարաբերությունները։
Հարկ է նշել, որ ՀՕ-84-Ն Օրենքով «Մաքսային կարգավորման մասին» օրենքում սահմանվել է «էլեկտրոնային առևտրի օպերատոր» հասկացության  սահմանումը, համաձայն որի՝ էլեկտրոնային առևտրի օպերատորը հանդիսանում է Եվրասիական տնտեսական միության մաքսային օրենսգրքի 429.1-րդ հոդվածով նախատեսված իրավաբանական անձ։ Սակայն, Հավելվածում օպերատորի վերաբերյալ կարգավորումները բավարար չափով չեն հստակեցնում, որ հաշվետվություն ներկայացնելու պարտականությունը տարածվում է հենց օրենքով և Եվրասիական տնտեսական միության մաքսային օրենսգրքով սահմանված կարգով համապատասխան ռեեստրում հաշվառված և հաշվառման վկայական ունեցող էլեկտրոնային առևտրի օպերատորների վրա։
4. Հավելված 2-ի 1-ին կետով հղում է կատարվում Եվրասիական տնտեսական միության մաքսային օրենսգրքի (այսուհետ՝ Օրենսգիրք) 429.5-րդ հոդվածի 1-ին կետի 7-րդ և 8-րդ ենթակետերին՝ նախատեսելով կարգավորել Օպերատորների  կողմից Կոմիտե էլեկտրոնային առևտրի ապրանքների Հաշվետվությունների ներկայացման հետ կապված հարաբերություններ։ Մինչդեռ, գործող պաշտոնական խմբագրությամբ Օրենսգրքում նշված հոդվածը բացակայում է և վերոհիշյալ հոդվածը նախատեսված է միայն ««Եվրասիական տնտեսական միության մաքսային օրենսգրքի մասին» 2017 թվականի ապրիլի 11-ի պայմանագրում փոփոխություններ կատարելու մասին» արձանագրությամբ (այսուհետ՝ Արձանագրություն), ինչը ներկայացված է նաև Նախագծի հիմնավորման մեջ: 
Արձանագրության 2-րդ հոդվածի համաձայն՝ Արձանագրությունն ուժի մեջ է մտնում այն ուժի մեջ մտնելու համար անհրաժեշտ ներպետական ընթացակարգերն անդամ պետությունների կողմից կատարվելու մասին վերջին գրավոր ծանուցումն ավանդապահի կողմից դիվանագիտական ուղիներով ստանալու օրվանից: Ինչը նշանակում է, որ Արձանագրությամբ նախատեսված փոփոխությունները, այդ թվում՝ 429.5-րդ հոդվածը, կարող են դիտվել որպես գործող իրավական նորմեր միայն նշված պայմանների կատարման դեպքում: Սակայն, առկա տվյալների համաձայն, Արձանագրությունը դեռևս ամբողջությամբ ուժի մեջ չի մտել: 
Հետևաբար, Հավելված 2-ով 429.5-րդ հոդվածին հղում կատարելը առաջացնում է իրավական որոշակիության և կիրառելիության խնդիրներ, մասնավորապես՝ Հավելված 2-ով հղում է կատարվում նորմի, որը գործող իրավական տեքստում առկա չէ, նախատեսվող կարգավորումները հիմնվում են դեռևս չգործող միջազգային իրավական ակտի վրա, ինչպես նաև իրավահարաբերությունների մասնակիցների համար չի ապահովվում պարտականությունների հստակ և կանխատեսելի սահմանում։ Օպերատորների պարտականությունները կարող են ճանաչվել ոչ բավարար իրավական հիմքով սահմանված, ինչը կարող է առաջացնել իրավակիրառական խնդիրներ և վեճեր։
Միաժամանակ, ՀՀ Սահմանադրության 116-րդ հոդվածի համաձայն՝ միջազգային պայմանագրերը Հայաստանի Հանրապետության համար պարտադիր են դառնում դրանց վավերացումից և ուժի մեջ մտնելուց հետո, ինչը ևս բացառում է դեռևս ուժի մեջ չմտած միջազգային ակտերի կիրառումը։
Ելնելով վերոգրյալից՝ Նախագծի համապատասխանությունը իրավական որոշակիության և իրավաչափության սկզբունքներին ներդաշնակությունն ապահովելու նպատակով՝ առաջարկում եմ Հավելված 2-ում հղում կատարել համապատասխան լիազորող ներպետական նորմին: Այսպիսով՝ առաջարկում եմ Հավելված 2-ի 1-ին կետում ««Եվրասիական տնտեսական միության մաքսային օրենսգրքի մասին» 2017 թվականի ապրիլի 11-ի պայմանագրի հավելվածով հաստատված՝ Եվրասիական տնտեսական միության մաքսային օրենսգրքի 429.5-րդ հոդվածի 1-ին կետի 7-րդ և 8-րդ ենթակետերին համապատասխան» բառերը փոխարինել «2026 թվականի մարտի 4-ի N ՀՕ-84-Ն օրենքի 287.5-րդ հոդվածին համապատասխան» բառերով կամ նախագծի ուժի մեջ մտնելը պայմանավորել Արձանագրության ուժի մեջ մտնելու հանգամանքով։
5. Հավելված 2-ի 5-րդ կետով նախատեսվում է, որ Հաշվետվությունները Կոմիտեում ստանում են գրանցման համար, որը բաղկացած է հաշվետվության ներկայացման ամսաթվից, հերթական համարից (տարեկան կտրվածքով), ինչպես նաև էլեկտրոնային առևտրի օպերատորի համապատասխան ռեեստրում հաշվառման վկայականի համարից։ 
Նշված ձևակերպումից պարզ չէ, թե Հաշվետվությունների գրանցումն իրականացվում է ինքնաբերաբար (ինքնաշխատ եղանակով), թե Կոմիտեի կողմից համապատասխան վարչարարական գործողության արդյունքում, ինչպես նաև չի հստակեցվում գրանցման համարի ձևավորման և տրամադրման կարգը, պատասխանատու ստորաբաժանումը և կիրառվող ընթացակարգը՝ նկատի ունենալով, որ «հաշվետվությունները ստանում են գրանցման համար» ձևակերպումը ենթադրում է ինքնագործ ընթացակարգ, մինչդեռ իրավական տեսանկյունից Հաշվետվությունների գրանցումը հանդիսանում է վարչարարական գործողություն, որը պետք է իրականացվի իրավասու մարմնի կողմից՝ սահմանված կարգով։
Ելնելով վերոգրյալից՝ առաջարկում եմ հստակեցնել նշված դրույթը՝ սահմանելով, որ Հաշվետվությունների գրանցումն իրականացվում է Կոմիտեի կողմից սահմանված կարգով, ինչպես նաև հստակեցնել գրանցման համարի ձևավորման և տրամադրման մեխանիզմը։
Միաժամանակ, նույն կետում «համապատասխան ռեեստրում» բառից առաջ առաջարկում եմ լրացնել «օրենքով սահմանված» բառերը, քանի որ Հավելվածով հիշատակվող ռեեստրում հաշվառվելու հետ կապված հարաբերությունները սահմանված են ՀՕ-84-Ն Օրենքով:
Բացի այդ, առաջարկում եմ Հավելված 2-ով հստակեցնել, որ Նախագծով հաստատվող կարգի իմաստով Օպերատորներ են համարվում «Մաքսային կարգավորման մասին» օրենքի 287.1-ին հոդվածով նախատեսված և համապատասխան ռեեստրում հաշվառված էլեկտրոնային առևտրի օպերատորները։
6. Հավելված 2-ի 4-րդ կետով սահմանվում է Հաշվետվությունների ներկայացման կիսամյակային պարբերականություն, մինչդեռ նույն հավելվածի 8-րդ կետով նախատեսվում է, որ Հաշվետվությունները ենթակա են ներկայացման նաև Կոմիտեի կողմից համապատասխան հարցման առկայության դեպքում՝ անկախ սահմանված պարբերականությունից։ 
Նշված կարգավորումների համադրումը փաստացի հանգեցնում է նրան, որ 4-րդ կետով սահմանված պարբերականությունը կորցնում է իր կարգավորիչ նշանակությունը, քանի որ Կոմիտեին վերապահվում է ցանկացած ժամանակ Հաշվետվություն պահանջելու հայեցողական լիազորություն՝ առանց նման պահանջի հիմքերի և չափանիշների հստակեցման, ինչը կարող է առաջացնել իրավական որոշակիության և համաչափության սկզբունքների խախտման ռիսկեր, ինչպես նաև տնտեսավարող սուբյեկտների համար ստեղծել չկանխատեսված վարչական բեռ։
Վերոգրյալի առումով հարկ է նշել «Վարչարարության հիմունքների և վարչական վարույթի մասին» օրենքի 8-րդ և 9-րդ հոդվածներով սահմանված վարչարարության համաչափության և առավելագույնի սկզբունքները, որոնց համաձայն՝ վարչարարությունը պետք է ուղղված լինի ՀՀ Սահմանադրությամբ և օրենքներով հետապնդվող նպատակին, և դրան հասնելու միջոցները պետք է լինեն պիտանի, անհրաժեշտ և չափավոր: Վարչական մարմիններն իրավունք չունեն անձանցից պահանջել կատարելու այնպիսի գործողություններ, որոնք արդեն իսկ կատարվել են այդ անձանց կողմից այլ գործողությունների շրջանակներում կամ էլ իրենց բովանդակությամբ ներառվում են կամ կարող են ներառվել այդ շրջանակներում:
Ելնելով վերոգրյալից՝ առաջարկում եմ հստակեցնել Հավելված 2-ի 8-րդ կետով նախատեսված լիազորության կիրառման հիմքերը և սահմանափակումները՝ ապահովելով դրա համադրելիությունը 4-րդ կետով սահմանված պարբերականության հետ։
7. Հավելված 2-ի 8–11-րդ կետերով նախատեսվում է Կոմիտեի կողմից հարցումների ուղարկում, սակայն չի սահմանվում դրանց ձևը, բովանդակությունը և հիմնավորվածության պահանջը։
Առաջարկում եմ նախատեսել հարցումների ներկայացման նվազագույն պահանջները՝ սահմանելով դրանց ձևը, բովանդակությունը և ներկայացման հիմքերը։
8. Հավելված 2-ի 11-րդ կետում «Կոմիտեի հարցման» բառերից առաջ առաջարկում եմ լրացնել «սույն հավելվածի 8-րդ կետով սահմանված» բառերով՝ հստակեցնելու նպատակով, թե ինչի վերաբերյալ հարցման մասին է խոսքը:
Միաժամանակ տեղեկացնում եմ, որ Նախագիծը ներկայացվել է փոստային և սուրհանդակային կապի օպերատորների քննարկմանը, վերջիններիս առաջարկները ստանալուն պես լրացուցիչ կներկայացվի:
	







1. Չի ընդունվել։ «Մաքսային կարգավորման մասին» օրենքի ինկորպորացիան բացակայում է, քանի որ 2026 թվականի մարտի 4-ի «Մաքսային կարգավորման մասին» օրենքում լրացումներ և փոփոխություններ կատարելու մասին» ՀՕ-84-Ն օրենքով նախատեսված փոփոխությունները ուժի մեջ են մտնելու ««Եվրասիական տնտեսական միության մաքսային օրենսգրքի մասին» 2017 թվականի ապրիլի 11-ի պայմանագրում փոփոխություններ կատարելու մասին» 2023 թվականի դեկտեմբերի 25-ի արձանագրության ուժի մեջ մտնելու հետ մեկտեղ, ինչով պայմանավորված՝ նախագծում հղում է կատարվել «Մաքսային կարգավորման մասին» օրենքի համապատասխան հոդվածին, իսկ նախագծի ուժի մեջ մտնելը փոխկապակցվածության մեջ է դրվել 2026 թվականի մարտի 4-ի «Մաքսային կարգավորման մասին» օրենքում լրացումներ և փոփոխություններ կատարելու մասին» ՀՕ-84-Ն օրենքի ուժի մեջ մտնելու հետ։










2․ Ընդունվել է ի գիտություն։ Նախագծի ուժի մեջ մտնելը փոխկապակցված է «Մաքսային կարգավորման մասին» օրենքում լրացումներ և փոփոխություններ կատարելու մասին» ՀՕ-84-Ն օրենքի ուժի մեջ մտնելու հետ, որն էլ իր հերթին փոխկապակցված է ««Եվրասիական տնտեսական միության մաքսային օրենսգրքի մասին» 2017 թվականի ապրիլի 11-ի պայմանագրում փոփոխություններ կատարելու մասին» 2023 թվականի դեկտեմբերի 25-ի արձանագրության (այսուհետ՝ Արձանագրություն) հետ։ Լրացուցիչ դրույթներ սահմանելու անհրաժեշտություն առկա չէ։ Միաժամանակ, նախատեսվում է, որ Արձանագրությունը պետք է ուժի մեջ մտնի 2027 թվականի հունվարի 1-ից։














3. Ընդունվել է ի գիտություն։ Էլեկտրոնային առևտրի օպերատորը սահմանված է «Եվրասիական տնտեսական միության մաքսային օրենսգրքի մասին» 11.04.2017թ. պայմանագրի 1-ին հավելվածով հաստատված՝ Եվրասիական տնտեսական միության մաքսային օրենսգրքով (հաշվի առնելով Արձանագրությամբ նախատեսված փոփոխությունները), իսկ Նախագծի կարգավորումները բխում են Արձանագրության նորմերից, հետևաբար՝ լրացուցիչ կարգավորումների սահմանման անհրաժեշտությունը բացակայում է։








4․ Չի ընդունվել։ 2026թ․ ՀՕ-84-Ն օրենքով «Մաքսային կարգավորման մասին» օրենքի նոր՝ 287․5-րդ հոդվածին արդեն իսկ հղում է կատարված Նախագծի նախաբանում, իսկ Նախագծի ուժի մեջ մտնելն արդեն իսկ փոխկապակցված է 2026թ․ ՀՕ-84-Ն օրենքի, հետևաբար նաև՝ Արձանագրության ուժի մեջ մտնելու հետ։ Լրացուցիչ կարգավորումների սահմանման անհրաժեշտությունը բացակայում է։













































5. Ընդունվել է մասնակի։ Հաշվետվությունների գրանցմանը վերաբերող նորմը լրամշակվել է, «էլեկտրոնային առևտրի օպերատորներ» հասկացության լրացուցիչ հստակեցման անհրաժեշտություն առկա չէ, քանի որ Նախագծի նորմերը վերաբերելի են միայն էլեկտրոնային առևտրի օպերատորներին, ինչը բխում է Նախագծի լիազորող նորմից։

























6. Ընդունվել է ի գիտություն։ Նախագծի նորմերը սահմանվել են մաքսային օրենսդրությամբ արդեն իսկ սահմանված՝ այլ հաշվետվություններին համանման (օրինակ՝ ազատ տնտեսական գոտիների, վերամշակման մաքսային ընթացակարգերի շրջանակներում)։ Միաժամանակ, տվյալ պարբերականությունը նախատեսված է տարեկան 2 անգամ՝ տնտեսվարողներին չծանրաբեռնելու նպատակով, սակայն հաշվի առնելով խնդրո առարկա ապրանքների՝ մաքսային սահմանով տեղափոխման ծավալները առաջարկվում է նաև սահմանել հարցման հիման վրա հաշվետվությունների ներկայացում՝ մաքսային մարմնի կողմից մաքսային հսկողության առանձին գործողությունների իրականացման անհրաժեշտություն ծագելու դեպքերի համար։
















7. Ընդունվել է մասնակի։ Հարցման բովանդակության և ուղարկման ձևի մասով լրացուցիչ նորմերի սահմանման անհրաժեշտություն առկա չէ։ Միաժամանակ, կատարվել են լրացումներ՝ հարցման ներկայացման հիմքերի մասով։

8. Ընդունվել է, կատարվել է համապատասխան փոփոխություն։


Ընդունվել է ի գիտություն։


	2․ Հայաստանի Հանրապետության Էկոնոմիկայի նախարարություն
	21.05.2026թ․

	
	01/12854-2026

	Ի պատասխան Ձեր 2026 թվականի մայիսի 14-ի թիվ 
01/3-2/29585-2026 գրության՝ հայտնում ենք, որ «Էլեկտրոնային առևտրի ապրանքների առանձնացված հաշվառման վերաբերյալ հաշվետվության ձևը, հաշվետվության Հայաստանի Հանրապետության պետական եկամուտների կոմիտեին ներկայացման կարգը, ժամկետը և պարբերականությունը սահմանելու մասին» Կառավարության որոշման նախագիծն Էկոնոմիկայի նախարարությունն աշխատանքային կարգով քննարկման է ներկայացրել գործարար համայնքի միություններին, ինչպես նաև էլեկտրոնային առևտրի հարթակներին։
Կից ներկայացնում ենք նախագծի վերաբերյալ «ԻՄՎԲԱՄ» ՍՊԸ-ի (Wildberries) կողմից ներկայացված առաջարկությունները։
Հաշվի առնելով վերջինիս կողմից նախագծի վերաբերյալ ներկայացրած դիտարկումները՝ առաջարկում ենք նախաձեռնել քննարկում էլեկտրոնային առևտրի հարթակների մասնակցությամբ՝ նախագիծը համապարփակ քննարկելու և իրավական ակտի հետագա գործնական կիրառման ընթացքում հնարավոր խոչընդոտներից խուսափելու նպատակով։
Միաժամանակ, հայտնում ենք մեր պատրաստակամությունն առաջարկվող քննարկման գործընթացի կազմակերպման վերաբերյալ։
Տնտեսավարող սուբյեկտների կողմից լրացուցիչ առաջարկություններ և դիտարկումներ ներկայացվելու դեպքում դրանք ևս կներկայացվեն Պետական եկամուտների կոմիտե։
«ԻՄՎԲԱՄ» ՍՊԸ-ի (Wildberries) կողմից ներկայացված առաջարկությունները․
1.	Նախագծով հաստատվող հավելված 1-ի հաշվետվության ձևի 6-րդ կետից՝ «Հաշվետու ժամանակաշրջանի ընթացքում էլեկտրոնային առևտրի օպերատորի տարածք հետ վերադարձված՝ 4-րդ բաժնում նշված ապրանքների՝», հանել «Վերադարձի պատճառը» ձևակերպումը, քանի որ ստացողը (գնորդը) կարող է պատվերի ստացման կետում չընդունել ապրանքը տարբեր պատճառներով, այդ թվում՝ անձնական նախասիրությունների, ճաշակի կամ չափսի անհամապատասխանության հիմքով։ Բացի այդ, գնորդը կարող է սահմանված ժամկետում (14 օր) ընդհանրապես չստանալ պատվիրված ապրանքը, ինչի արդյունքում այն ենթակա է վերադարձի՝ առանց որևէ պատճառաբանության ներկայացման։ Հետևաբար, ապրանքի վերադարձի պատճառի վերաբերյալ միանշանակ և արդիական ձևակերպման ապահովումը հնարավոր չէ։
2.	Նախագծի հավելվածի 6-րդ և 7-րդ կետերում կատարել փոփոխություններ՝ տեղեկատվության ճշգրտության համար պատասխանատու կողմի սահմանման վերաբերյալ։
Մասնավորապես, հարթակում նախնական տեղեկատվությունը լրացվում և մուտքագրվում է անմիջապես օգտատիրոջ կողմից՝ թե՛ վաճառողի, և թե՛ գնորդի։ Վաճառողը, ապրանքատեսակի քարտը ստեղծելիս, ինքնուրույն լրացնում է ապրանքի վերաբերյալ ամբողջ տեղեկատվությունը, ինչպես նաև անհրաժեշտության դեպքում կցում է համապատասխան փաստաթղթեր (օրինակ՝ դրոշմավորման, սերտիֆիկացման և այլ պահանջների ենթակա ապրանքների դեպքում)։ Դրանից հետո տեղեկատվությունը գեներացվում և մշակվում է համակարգի կողմից, և միայն այդ փուլում կարող են հայտնաբերվել հնարավոր անհամապատասխանություններ կամ սխալներ, որոնց արդյունքում ապրանքատեսակի քարտը կարող է արգելափակվել։
Միևնույն ժամանակ, հաշվի առնելով հարթակում ներկայացված ապրանքների ծավալը, ինչպես նաև ապրանքների փաստացի համապատասխանության ֆիզիկական ստուգման անհնարինությունը, խնդրում ենք օպերատորի համար պահպանել բացառապես տեղեկատվության տրամադրման պարտավորությունը, իսկ ներկայացված տեղեկատվության հավաստիության և ճշգրտության պատասխանատվությունը վերագրել անմիջապես այն մուտքագրող օգտատիրոջը՝ թե՛ վաճառողին, և թե՛ գնորդին։
Նմանատիպ խնդիր առկա է նաև գնորդների տվյալների պարագայում։ Համակարգի կողմից հնարավոր է ստուգել միայն հեռախոսահամարի արդիականությունը, քանի որ այն անհրաժեշտ է հարթակ մուտք գործելու համար, սակայն գնորդի կողմից ներկայացվող անվան, ազգանվան և այլ տվյալների ճշգրտության ստուգումը մեր կողմից տեխնիկապես հնարավոր չէ։
Ելնելով վերոգրյալից՝ խնդրում ենք սահմանել, որ տեղեկատվության ոչ ճշգրիտ, ոչ հավաստի կամ ոչ արդիական լինելու պատասխանատվությունը կրի տվյալ տեղեկատվությունը սկզբնապես մուտքագրած օգտատերը։
	
2026թ․ հունիսի 8-ին և հունիսի 15-ին տեղի են ունեցել քննարկումներ ՀՀ էկոնոմիկայի նախարարության հարթակում՝ ՀՀ ԷՆ, ՀՀ ՊԵԿ և գործարար համայնքի ներկայացուցիչների հետ, որոնց ընթացքում պարզաբանվել են նախագծի կարգավորումները և համաձայնեցվել Նախագծով նախատեսված դրույթները։ Ներկայացված առաջարկների հիման վրա կատարվել են նաև փոփոխություններ։ Մասնավորապես՝ «ԻՄՎԲԱՄ» ՍՊԸ-ի (Wildberries) կողմից ներկայացված՝ ապրանքի վերադարձի պատճառին առնչվող նորմը հանվել է։ Նախագծի մյուս կարգավորումները համաձայնեցվել են։  
 





















	3․ Հայաստանի Հանրապետության ֆինանսների նախարարություն
	27.05.2026թ․

	
	01/2-1/13736-2026

	Ս.թ. մայիսի 14-ի Ձեր թիվ 01/3-2/29585-2026 գրությամբ ներկայացված՝ «Էլեկտրոնային առևտրի ապրանքների առանձնացված հաշվառման վերաբերյալ հաշվետվության ձևը, հաշվետվությունը Հայաստանի Հանրապետության պետական եկամուտների կոմիտե ներկա-յացնելու կարգը, ժամկետը և պարբերականությունը սահմանելու մասին» ՀՀ կառավարության որոշման նախագծի վերաբերյալ հայտնում ենք, որ դիտողություններ և առաջակություններ չկան։
	Ընդունվել է ի գիտություն։

	4․ Հայաստանի Հանրապետության արդարադատության նախարարություն
	26.08.2026թ․

	
	/30,2/45502-2026

	«Էլեկտրոնային առևտրի ապրանքների առանձնացված հաշվառման վերաբերյալ հաշվետվության ձևը, հաշվետվության Հայաստանի Հանրապետության Պետական եկամուտների կոմիտեին ներկայացման կարգը, ժամկետը և պարբերականությունը սահմանելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը՝
1․ Նախագծի ընդունման համար հիմք հանդիսացող «Մաքսային կարգավորման մասին» օրենքում լրացումներ և փոփոխություններ կատարելու մասին» 2026 թվականի մարտի 4-ի ՀՕ-84-Ն օրենքի, Միության մաքսային օրենսգրքի 429․5-րդ հոդվածի 1-ին կետի 7-րդ և 8-րդ ենթակետերի, ինչպես նաև նախագծին կից ներկայացված հիմնավորումից պարզ է դառնում, որ Նախագծով անհրաժեշտ էր կարգավորել ժամանակավոր պահպանության հանձնված և «Մաքսային պահեստ» մաքսային ընթացակարգով ձևակերպված ապրանքների առանձնացված հաշվառման, ինչպես նաև այդ ապրանքների վերաբերյալ հաշվետվությունը մաքսային մարմիններին ներկայացնելու հետ կապված հարաբերությունները՝ անդամ պետությունների օրենսդրությանը համապատասխան։
Միաժամանակ, Նախագծի վերնագրից կարգավորման նման շրջանակը չի արտացոլվում, քանի որ վերնագրում նշված են միայն էլեկտրոնային առևտրի ապրանքները։ 
Այսպիսով, Նախագծի վերնագրում և համապատասխան դրույթներում անհրաժեշտ է հստակեցնել, որ կարգավորումը վերաբերում է ժամանակավոր պահպանության հանձնված և «Մաքսային պահեստ» մաքսային ընթացակարգով ձևակերպված ապրանքներին՝ Նախագծի կարգավորման առարկան Օրենքով նախատեսված բովանդակությանը համապատասխանեցնելու նպատակով։	
	2. Նախագծի 1-ին կետի 2-րդ ենթակետով սահմանված հավելվածի (այսուհետ՝ հավելված) 2-րդ կետի համաձայն՝ «հաշվետվությունները օպերատորների կողմից Կոմիտե են ներկայացվում Կոմիտեի կողմից կիրառվող՝ մաքսային հայտարարագրման էլեկտրոնային համակարգի միջոցով, իսկ մինչև նշված էլեկտրոնային համակարգում համապատասխան փոփոխությունների գործարկումը՝ էլեկտրոնային այլ եղանակով կամ անհաղթահարելի ուժի ազդեցությամբ պայմանավորված էլեկտրոնային համակարգի խափանումների դեպքում՝ թղթային եղանակով»։
Այս կապակցությամբ հարկ է նկատել, որ «էլեկտրոնային այլ եղանակ» ձևակերպումն անորոշ է, քանի որ բացակայում է հաշվետվության ներկայացման այլընտրանքային ձևաչափը, ուստի այն հավելյալ հստակեցման կարիք ունի՝ իրավակիրառ պրակտիկայում հնարավոր տարընթերցումներից և շփոթություններից խուսափելու նպատակով։
Միաժամանակ, գտնում ենք, որ «մինչև փոփոխությունների գործարկումը» ձևակերպումը ևս չի ապահովում կանխատեսելիություն և որոշակիություն։
Սույն դիտարկումը տարածվում է նաև Նախագծի հավելվածի 9-րդ կետով նախատեսված կարգավորումների վրա։
3․ Նախագծի հավելվածի 6-րդ կետի համաձայն՝ «հաշվետվությունների մեջ սխալների հայտնաբերման դեպքում օպերատորները ներկայացնում են ճշգրտված հաշվետվություն՝ լրացնելով ներկայացված հաշվետվության միայն այն բաժինները, որոնք ճշգրտվում են»:
Այս կապակցությամբ հարկ է նկատել, որ նախագծում հստակեցված չէ, թե կոնկրետ ինչ ժամկետում է օպերատորը պարտավոր ներկայացնել ճշգրտված հաշվետվությունը (սխալը հայտնաբերելուց կամ համապատասխան ծանուցումն ստանալուց հետո)։ Այս բացը իրավակիրառ պրակտիկայում կարող է հանգեցնել հաշվետվությունների ճշգրտման անհիմն ձգձգումների։
Այսպիսով, առաջարկում ենք Նախագծում հստակորեն սահմանել սխալների հայտնաբերման դեպքում ճշգրտված հաշվետվության ներկայացման կոնկրետ վերջնաժամկետ։
Միաժամանակ, Նախագծով կարգավորված չէ նաև այն դեպքը, երբ հաշվետվության մեջ սխալը հայտնաբերվում է Կոմիտեի կողմից, մասնավորապես՝ հստակեցված չէ, թե այդ դեպքում ինչ ընթացակարգով է Կոմիտեն տեղեկացնում օպերատորին հայտնաբերված սխալի մասին, ինչ ժամկետում և ինչ եղանակով է օպերատորը պարտավոր ներկայացնել ճշգրտված հաշվետվությունը, ինչպես նաև՝ արդյոք Կոմիտեի կողմից սխալի հայտնաբերման դեպքում կիրառվում է նույն ընթացակարգը։
4․ Նախագծի հավելվածի 8-րդ կետի համաձայն՝ անկախ սահմանված պարբերականությունից, հաշվետվություններն օպերատորների կողմից ենթակա են Կոմիտե ներկայացման վերջինիս հարցման առկայության դեպքում՝ «եթե առկա է մաքսային մարմնի կողմից մաքսային հսկողության իրականացման անհրաժեշտություն»։
Այս կապակցությամբ հարկ է նկատել, որ «մաքսային հսկողության իրականացման անհրաժեշտություն» ձևակերպումը կրում է խիստ ընդհանրական և հայեցողական բնույթ: Այն չի պարունակում հստակ իրավական չափորոշիչներ, ինչն էլ խախտում է իրավական որոշակիության սկզբունքը և ստեղծում վարչարարական չարաշահումների ռիսկեր:
Այսպիսով, առաջարկում ենք Նախագծում հստակորեն ամրագրել պահանջ առ այն, որ Կոմիտեի կողմից ուղարկվող հարցման մեջ առնվազն պետք է հիմնավորվի մաքսային հսկողության իրականացման անհրաժեշտությունը և հնարավորության դեպքում նշվեն նաև կոնկրետ փաստական և իրավական հիմքերը:
	








1. ․ Ընդունվել է, կատարվել են համապատասխան փոփոխություններ։

































2․ Ընդունվել է, կատարվել են համապատասխան փոփոխություններ։


























3․ Ընդունվել է, կատարվել են համապատասխան փոփոխություններ։




















4. Ընդունվել է, կատարվել են համապատասխան փոփոխություններ։


	5․ Հայաստանի Հանրապետության Վարչապետի աշխատակազմի իրավաբանական վարչություն
	28.09.2026թ․

	
	02/16.20/33338-2026

	««ռՄաքսային կարգավորման մասին» օրենքում լրացումներ և փոփոխություններ կատարելու մասին» 2026 թվականի մարտի 4-ի ՀՕ-84-Ն օրենքի 22-րդ հոդվածի 2-րդ մասի համաձայն՝ սույն օրենքով նախատեսված իրավական ակտերն ընդունվում են սույն օրենքն ուժի մեջ մտնելուց հետո՝ վեց ամսվա ընթացքում: Նշվածից բխում է, որ սույն որոշումը կարող է ընդունվել ««Մաքսային կարգավորման մասին» օրենքում լրացումներ և փոփոխություններ կատարելու մասին» 2026 թվականի մարտի 4-ի ՀՕ-84-Ն օրենքի ուժի մեջ մտնելուց հետո:
	«Մաքսային կարգավորման մասին» օրենքում լրացումներ և փոփոխություններ կատարելու մասին» 04․03․2026թ․ ՀՕ-84-Ն օրենքով ենթաօրենսդրական նորմատիվ իրավական ակտերի ընդունման համար նախատեսված ժամկետները սահմանային ժամկետներ են և չեն սահմանափակում այդպիսի նորմատիվ իրավական ակտերի ընդունումը՝ մինչև նշված ժամկետի ավարտը, իսկ օրենքի ուժի մեջ մտնելու հանգամանքը փոխկապակցված է «Եվրասիական տնտեսական միության մաքսային օրենսգրքի մասին» 2017 թվականի ապրիլի 11-ի պայմանագրում փոփոխություններ կատարելու մասին» 25.12.2023թ. արձանագրության ուժի մեջ մտնելու հետ։ Միաժամանակ, Եվրասիական միջկառավարական խորհրդի 07.08.2026թ. N 5 հանձնարարականով սահմանվել է, որ ԵՏՄ անդամ պետությունների կողմից մինչև 01.01.2027թ. պետք է ապահովվի «Եվրասիական տնտեսական միության մաքսային օրենսգրքի մասին» 2017 թվականի ապրիլի 11-ի պայմանագրում փոփոխություններ կատարելու մասին» 25.12.2023թ. արձանագրության դրույթների կիրառման պատրաստվածությունը, ինչը ենթադրում է, ի թիվս այլոց, օրենքից բխող ենթաօրենսդրական նորմատիվ իրավական ակտերի առկայությունը, էլեկտրոնային առևտրի ապրանքների հայտարարագրման համար անհրաժեշտ համակարգերի առկայությունը, որոնք նախատեսված են նաև խնդրո առարկա ենթաօրենսդրական նորմատիվ իրավական ակտերով և որոնց ծրագրավորման համար պետք է ընդունված լինեն այդպիսի իրավական ակտերը։

	6. Սույն թվականի հոկտեմբերի 13-ին Ֆինանսատնտեսական նախարարական կոմիտեի նիստի ընթացքում ներկայացված առաջարկներ
	13.10.2026թ․

	
	

	[bookmark: _GoBack]Առաջարկվել է նախագծի ուժի մեջ մտնելու ժամկետը նախատեսել «Մաքսային կարգավորման մասին» օրենքում լրացումներ և փոփոխություններ կատարելու մասին» 04․03․2026թ․ ՀՕ-84-Ն օրենքի ուժի մեջ մտնելու օրվան հաջորդող 90-րդ օրը։
	Ընդունվել է, կատարվել են համապատասխան փոփոխություններ։



